pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แรงงานพันธุ์ดี สุดปัง ! ชูเศรษฐกิจพอเพียง สปก. ขานรับ ร่วมสร้างแรงงานสัมพันธ์ที่ดี
วันพุธที่ 5 เมษายน 2566
05/04/2566
แรงงานพันธุ์ดี สุดปัง ! ชูเศรษฐกิจพอเพียง สปก. ขานรับ ร่วมสร้างแรงงานสัมพันธ์ที่ดี
ปลัดกระทรวงแรงงาน เผยโครงการแรงงานพันธุ์ดี ตามวิถีเศรษฐกิจพอเพียง ได้รับการตอบรับที่ดีจากสถานประกอบกิจการ (สปก.) ทั่วประเทศ ภายใน 2 ปี เข้าร่วมแล้ว 402 แห่ง ลูกจ้างที่ได้รับประโยชน์ 68,993 คน คาดปี 66 นี้จะเพิ่มขึ้นอีกเท่าตัว
นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า กระทรวงแรงงานโดยกรมสวัสดิการและคุ้มครองแรงงาน ได้จัดทําโครงการแรงงานพันธุ์ดี ตามวิถีเศรษฐกิจพอเพียงขึ้น เพื่อให้นายจ้าง สถานประกอบกิจการ และลูกจ้าง น้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระราชปณิธานของพระบาทสมเด็จพระเจ้าอยู่หัว รัชกาลที่ 10 ในการสืบสาน รักษาและต่อยอดโครงการ อันเนื่องมาจากพระราชดําริเกษตรทฤษฎีใหม่ มาใช้เป็นแนวทางหลักในการดําเนินชีวิต ใช้ทรัพยากรที่มีอยู่ให้เกิดประโยชน์ ได้แก่ ที่ดิน หรือพื้นที่บริเวณสถานประกอบกิจการ เพาะปลูกพืชสวนครัว พืชผลทางการเกษตร หรือเลี้ยงสัตว์ และนําผลผลิตมาใช้สําหรับบริโภคเพื่อช่วยลดค่าใช้จ่ายในการครองชีพ และนําผลผลิตที่เหลือจากการบริโภคไปจําหน่ายในชุมชนเพื่อเพิ่มรายได้ ภายใต้สถานการณ์วิกฤตทางเศรษฐกิจ สังคม เป็นการส่งเสริมคุณภาพชีวิตที่ดีของลูกจ้างอย่างยั่งยืน โดยในปี 2564 มีสถานประกอบกิจการเข้าร่วมโครงการ 99 แห่ง ลูกจ้างที่ได้รับประโยชน์ 26,426 คน และปี 2565 สถานประกอบกิจการเข้าร่วม 303 แห่ง ลูกจ้างที่ได้รับประโยชน์ 42,567 คน คิดเป็นมูลค่า 21,874,127 บาท และยังดําเนินการส่งเสริมมาอย่างต่อเนื่องจนถึงปัจจุบัน ซึ่งผลจากการเข้าร่วมโครงการทําให้นายจ้าง สถานประกอบกิจการ ลูกจ้างมีกิจกรรมทําร่วมกัน เกิดความผูกพัน-รักองค์กร มีความสุขในการทํางาน มีความมั่นคง มีภูมิคุ้มกันที่ดีสามารถพึ่งพาตนเองได้อย่างเป็นรูปธรรม สามารถลดรายจ่าย เพิ่มรายได้ในครัวเรือน ทําให้มีคุณภาพชีวิตที่ดีอย่างยั่งยืนต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในปี 2566 กรมได้ตั้งเป้าหมายการดําเนินโครงการดังกล่าว 600 แห่งทั่วประเทศ ณ วันที่ 31 มีนาคม 2566 มีสถานประกอบกิจการเข้าร่วมโครงการแล้ว 245 แห่ง ลูกจ้างที่ได้รับประโยชน์ 24,039 คน คิดเป็นมูลค่า 14,464,689 บาท นอกจากนี้ มีการคัดเลือกสถานประกอบกิจการและรัฐวิสาหกิจต้นแบบแรงงานพันธุ์ดีตามวิถีเศรษฐกิจพอเพียง จํานวน 10 แห่ง และคณะกรรมการสวัสดิการในสถานประกอบกิจการที่มีผลงานดีเด่นในการน้อมนําหลักปรัชญาของเศรษฐกิจพอเพียงมาเป็นแนวทางในการพัฒนาคุณภาพชีวิตแรงงาน จํานวน 10 แห่ง หากนายจ้าง สถานประกอบกิจการใดสนใจเข้าร่วมโครงการข้างต้นสามารถขอรายละเอียดเพิ่มเติมได้ที่ กองสวัสดิการแรงงาน โทร. 0 2660 2177 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-ก.แรงงาน ผนึกกำลังกองพลพัฒนาที่ 2  ฝึกทักษะทหารก่อนปลดฯ เมืองย่าโม
วันพุธที่ 5 เมษายน 2566
ก.แรงงาน ผนึกกําลังกองพลพัฒนาที่ 2  ฝึกทักษะทหารก่อนปลดฯ เมืองย่าโม
วันที่ 5 เมษายน 2566  ปลัดกระทรวงแรงงานมอบอธิบดีกรมพัฒนาฝีมือแรงงาน ร่วมเป็นเกียรติในพิธีลงนามบันทึกข้อตกลงความร่วมมือว่าด้วยการพัฒนาทักษะอาชีพให้แก่ทหารก่อนปลดประจําการ
รัฐบาลไทย-ข่าวทำเนียบรัฐบาล-“เอนก” ประชุมคณบดีคณะแพทย์ทั่วประเทศ เผยถึงแม้ว่าปริมาณรังสีที่พบในพื้นที่เกิดเหตุมีปริมาณที่น้อย แต่ให้เฝ้าระวังอย่างเต็มที่
วันพุธที่ 5 เมษายน 2566
“เอนก” ประชุมคณบดีคณะแพทย์ทั่วประเทศ เผยถึงแม้ว่าปริมาณรังสีที่พบในพื้นที่เกิดเหตุมีปริมาณที่น้อย แต่ให้เฝ้าระวังอย่างเต็มที่
“เอนก” ประชุมคณบดีคณะแพทย์ทั่วประเทศ เผยถึงแม้ว่าปริมาณรังสีที่พบในพื้นที่เกิดเหตุมีปริมาณที่น้อย แต่ให้เฝ้าระวังอย่างเต็มที่
“เอนก” ประชุมคณบดีคณะแพทย์ทั่วประเทศ เผยถึงแม้ว่าปริมาณรังสีที่พบในพื้นที่เกิดเหตุมีปริมาณที่น้อย แต่ให้เฝ้าระวังอย่างเต็มที่ ให้โรงเรียนแพทย์รายงานผู้มีอาการหรือประวัติได้รับสารรังสี พร้อมให้ข้อมูลทางวิชาการที่เข้าใจง่าย น่าเชื่อถือ และถูกต้องต่อสาธารณชน
เมื่อวันที่ 21 มี.ค.ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม(อว.) เป็นประธานการประชุมร่วมกับคณบดีคณะแพทยศาสตร์ในสังกัดกระทรวง อว. ทั่วประเทศ ซึ่งประกอบด้วยคณบดีและผู้แทนจากโรงพยาบาลโรงเรียนแพทย์ชั้นนําทั่วทุกภูมิภาค อาทิ ศิริราช จุฬา ธรรมศาสตร์ รามาธิบดี มศว. เชียงใหม่ นเรศวร เป็นต้น เพื่อรับทราบและติดตามความก้าวหน้าของสถานการณ์กรณีวัสดุกัมมันตรังสีซีเซียม-137 สูญหายที่ จ.ปราจีนบุรี ทั้งในมิติสุขภาพและมิติทางวิชาการ
ศ.(พิเศษ) ดร.เอนก เปิดเผยว่าหลังประชุมว่า คณะแพทย์ทุกแห่งได้ติดตามสถานการณ์อย่างใกล้ชิด ตั้งแต่ทราบข่าวการสูญหายของวัสดุกัมมันตรังสีซีเซียม-137 แล้ว ในครั้งนี้เป็นการติดตามสถานการณ์อย่างต่อเนื่อง ทั้งนี้ ตนได้มีข้อสั่งการเพิ่มเติม 4 ข้อต่อคณะแพทยศาสตร์และโรงเรียนแพทย์ มหาวิทยาลัย และหน่วยงานในสังกัดกระทรวง อว. ดังนี้ 1.ให้เฝ้าระวังอย่างเข้มงวดเพื่อค้นหาและรายงานผู้ที่มีอาการหรือมีประวัติเข้ากันได้กับการได้รับสารรังสี ย้อนหลัง ไป 3 เดือน รวมทั้งเฝ้าระวังสถานการณ์ หากพบว่ามีผู้ป่วยต้องสงสัยว่าจะได้รับสารรังสี หรือหากพบคลัสเตอร์ในพื้นที่ใดขอให้รายงานเข้ามาที่ศูนย์ปฏิบัติการของกระทรวง อว. และเข้าไปดูแลโดยทันที 2.คณะแพทยศาสตร์และโรงพยาบาลที่มีความสามารถในการตรวจการสัมผัสสารรังสี ไม่ว่าจะเป็นการตรวจสุขภาพ ตรวจเลือด ปัสสาวะ หรืออื่นใด หรือหากมีผู้เชี่ยวชาญหรือเครื่องมือให้แจ้งมาที่ศูนย์ปฏิบัติการของกระทรวง อว. เพื่อให้เกิดการสนธิกําลังโดยทันที 3.มหาวิทยาลัยที่อยู่ใกล้พื้นที่เหตุการณ์ ซึ่งมีเครือข่ายแพทย์ พยาบาล อาสาสมัครที่ประสงค์จะสนับสนุนการปฏิบัติงานในพื้นที่ให้เข้าไปร่วมดําเนินการโดยทันที ทั้งในแง่การดูแลสุขภาพ ความรู้สึก และความวิตกกังวล และ 4.ให้นักวิชาการ แพทย์ หรือผู้เชี่ยวชาญให้ข้อมูลความรู้ทางวิชาการที่ถูกต้อง น่าเชื่อถือเข้าใจง่ายต่อสาธารณชน เพื่อสร้างความรู้ความเข้าใจและลดความตระหนกในสังคม รวมทั้งให้คําแนะนําและคําปรึกษาต่อประชาชน
นอกจากนี้ ในที่ประชุมได้มีแพทย์และผู้เชี่ยวชาญทางรังสีวิทยาของคณะแพทยศาสตร์หลายแห่งได้ให้ข้อมูลเพิ่มเติมซึ่งเป็นไปในทิศทางเดียวกันว่า ปริมาณรังสีที่สูญหายและที่ตรวจพบปรากฎในพื้นที่เหตุการณ์มีปริมาณที่น้อยมาก เทียบได้กับการทํา CT Scan 1 ครั้ง ซึ่งจะส่งผลกระทบต่อสุขภาพน้อย
รัฐบาลไทย-ข่าวทำเนียบรัฐบาล-เอกอัครราชทูตเวียดนามเข้าพบ รมว.อว. เร่งผลักดันการพัฒนาร่วมกันอย่างเป็นรูปธรรม
วันพุธที่ 5 เมษายน 2566
เอกอัครราชทูตเวียดนามเข้าพบ รมว.อว. เร่งผลักดันการพัฒนาร่วมกันอย่างเป็นรูปธรรม
เอกอัครราชทูตเวียดนามเข้าพบ รมว.อว. เร่งผลักดันการพัฒนาร่วมกันอย่างเป็นรูปธรรม
​       ไทยและเวียดนามเร่งผลักดันความร่วมมือด้านการอุดมศึกษา วิทยาศาสตร์ เทคโนโลยีและนวัตกรรมร่วมกัน โดยเมื่อวันที่ 20 มีนาคม 2566ศ.(พิเศษ) ดร. เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยศ.ดร.นพ.สิริฤกษ์ ทรงศิวิไลปลัดกระทรวง อว.,ศ.ดร.ศุภชัย ปทุมนากุลรองปลัดกระทรวง อว. และคณะ ได้ให้การต้อนรับนายฟาน จี๊ ทัญ (Mr. Phan Chi Thanh)เอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย ณ ห้องพระจอมเกล้า สป.อว. โดยทั้งสองฝ่ายได้ร่วมหารือและแลกเปลี่ยนข้อคิดเห็นความร่วมมือด้านการอุดมศึกษา วิทยาศาสตร์ วิจัยและนวัตกรรม และเห็นพ้องการดําเนินการร่วมกัน ดังนี้
​1. การจัดประชุมคณะกรรมการร่วม (Joint Committee) ไทย-เวียดนามด้านวิทยาศาสตร์และเทคโนโลยี ครั้งที่ 1 ระหว่างกระทรวง อว. และกระทรวงวิทยาศาสตร์และเทคโนโลยีของเวียดนาม ภายใต้กรอบความร่วมมือ ตามความตกลงว่าด้วยความร่วมมือด้านวิทยาศาสตร์ เทคโนโลยีและนวัตกรรม เมื่อปี พ.ศ. 2560 ซึ่งมีกําหนดจัดการประชุมที่สาธารณรัฐสังคมนิยมเวียดนาม โดยมีวัตถุประสงค์เพื่อหารือ ทบทวนและแสวงหาแนวทาง/กิจกรรมความร่วมมือที่จะดําเนินการร่วมกันในอนาคต ทั้งนี้ ในการประชุมจะได้มีการหยิบยกเรื่องการอุดมศึกษาเข้ามาเป็นหัวข้อในการประชุมด้วย
​2. การพัฒนาทรัพยากรมนุษย์ระหว่างไทยและเวียดนาม โดยการส่งเสริม/สนับสนุนและการขยายความร่วมมือระหว่างสถาบันอุดมศึกษาไทยและเวียดนามในเรื่องการเปิดการเรียนการสอนหลักสูตรและวิชาภาษาไทย (Thai studies) ในสถาบันอุดมศึกษาเวียดนาม และการเปิดการเรียนการสอนหลักสูตรและวิชาภาษาเวียดนาม (Vietnamese studies) ในสถาบันอุดมศึกษาไทย รวมไปถึงการจัดตั้งศูนย์ภาษาไทยและภาษาเวียดนามในสถาบันอุดมศึกษาของทั้งสองประเทศ ทั้งนี้ ปัจจุบันสถานประกอบการภาคธุรกิจเอกชนระดับสูงในเวียดนามมีความต้องการบุคลากรและแรงงานที่มีทักษะความรู้ความสามารถในการใช้ภาษาไทยและภาษาเวียดนามจํานวนมาก จึงมีต้องการความสนับสนุนความร่วมมือในการพัฒนาและเพิ่มขีดความสามารถทรัพยากรบุคคลในด้านนี้
​ในโอกาสนี้ เอกอัครราชทูตเวียดนามได้เรียนเชิญรัฐมนตรีว่าการกระทรวง อว. และคณะ พร้อมผู้แทนจากสถาบันอุดมศึกษาและหน่วยงานวิจัย เดินทางไปเยือนสาธารณรัฐสังคมนิยมเวียดนาม เพื่อเข้าร่วมการประชุมคณะกรรมการร่วมไทย - เวียดนาม ครั้งที่ 1 ระหว่างสองกระทรวง ซึ่งคาดว่าจะจัดขึ้นในเดือนมิถุนายน 2566 พร้อมกันนี้ รัฐมนตรีว่าการกระทรวง อว. ได้เชิญเอกอัครราชทูตเวียดนามให้เดินทางไปเยี่ยมชมสถาบันอุดมศึกษาและหน่วยงานของ อว. ในภูมิภาคต่าง ๆ ด้วย
รัฐบาลไทย-ข่าวทำเนียบรัฐบาล-รองปลัด.กษ.เป็นผู้แทนเข้าร่วมการประชุมหารือการแก้ไขปัญหาผลกระทบจากการก่อสร้างเขื่อนร้อยเอ็ด เขื่อนยโสธร - พนมไพร และเขื่อนธาตุน้อย
วันพุธที่ 5 เมษายน 2566
รองปลัด.กษ.เป็นผู้แทนเข้าร่วมการประชุมหารือการแก้ไขปัญหาผลกระทบจากการก่อสร้างเขื่อนร้อยเอ็ด เขื่อนยโสธร - พนมไพร และเขื่อนธาตุน้อย
รองปลัด.กษ.เป็นผู้แทนเข้าร่วมการประชุมหารือการแก้ไขปัญหาผลกระทบจากการก่อสร้างเขื่อนร้อยเอ็ด เขื่อนยโสธร - พนมไพร และเขื่อนธาตุน้อย
เมื่อวันพุธที่ 5 เมษายน 2566 เวลา 14.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นผู้แทนเข้าร่วมการประชุมหารือการแก้ไขปัญหาผลกระทบจากการก่อสร้างเขื่อนร้อยเอ็ด เขื่อนยโสธร - พนมไพร และเขื่อนธาตุน้อย ผ่านระบบอิเล็กทรอนิกส์ Zoom Meeting โดยผู้ตรวจการแผ่นดิน (นายทรงศัก สายเชื้อ) เป็นประธาน ซึ่งมีประเด็นสําคัญ ดังนี้
1. ที่ประชุมรับทราบสรุปผลการดําเนินงานของคณะอนุกรรมการแก้ไขปัญหาผลกระทบจากโครงการฝายร้อยเอ็ด และโครงการฝายยโสธร - พนมไพร จังหวัดร้อยเอ็ด และคณะอนุกรรมการแก้ไขปัญหาผลกระทบจากฝายยโสธร - พนมไพร จังหวัดยโสธร
2. ที่ประชุมได้พิจารณาแนวทางการพิจารณารายชื่อและพื้นที่ของราษฎรที่ได้รับผลกระทบ กรอบระยะเวลาเยียวยาผู้ได้รับผลกระทบ และกรอบระยะเวลาฟื้นฟูสิ่งแวดล้อมและระบบนิเวศ โดยที่ประชุมได้มอบหมายกรมชลประทาน ในฐานะเลขานุการคณะกรรมการแก้ไขปัญหาผลกระทบจากโครงการฝายร้อยเอ็ด โครงการฝายยโสธร - พนมไพร และโครงการฝายธาตุน้อย ไปดําเนินการจัดเตรียมข้อมูลให้ครบถ้วน และเสนอคณะกรรมการแก้ไขปัญหาผลกระทบจากโครงการฝายร้อยเอ็ด โครงการฝายยโสธร - พนมไพร และโครงการฝายธาตุน้อย ซึ่งมีรัฐมนตรีว่าการกระทรวงเกษตรและสหกรณ์เป็นประธาน เพื่อพิจารณาเห็นชอบในหลักการในส่วนของรายชื่อและพื้นที่ของราษฎรที่ได้รับผลกระทบ เฉพาะในส่วนที่คณะอนุกรรมการแก้ไขปัญหาผลกระทบจากโครงการฝายร้อยเอ็ด และโครงการฝายยโสธร - พนมไพร จังหวัดร้อยเอ็ด และคณะอนุกรรมการแก้ไขปัญหาผลกระทบจากฝายยโสธร - พนมไพร จังหวัดยโสธร ได้พิจารณาตรวจสอบและรับรองว่าถูกต้องแล้ว เป็นการดําเนินการในระยะที่ 1 ก่อน ในส่วนของกรอบระยะเวลาเยียวยาผู้ได้รับผลกระทบ และกรอบระยะเวลาฟื้นฟูสิ่งแวดล้อมและระบบนิเวศ ให้นําเสนอเพื่อทราบ ซึ่งจะดําเนินการเป็นระยะที่ 2 ต่อไป
รัฐบาลไทย-ข่าวทำเนียบรัฐบาล-“ชัยวุฒิ” เผย “บิ๊กป้อม” สั่งใช้โดรน DES สำรวจไฟป่า หาทางป้องกันไฟป่าหมอกควัน
วันพุธที่ 5 เมษายน 2566
“ชัยวุฒิ” เผย “บิ๊กป้อม” สั่งใช้โดรน DES สํารวจไฟป่า หาทางป้องกันไฟป่าหมอกควัน
“ชัยวุฒิ” เผย “บิ๊กป้อม” สั่งใช้โดรน DES สํารวจไฟป่า หาทางป้องกันไฟป่าหมอกควัน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าพลเอกประวิตรวงษ์สุวรรณรองนายกรัฐมนตรีในฐานะประธานกองทุนดิจิทัลฯได้มอบหมายให้ตรวจพื้นที่อุทยานแห่งชาติแม่วางจ.เชียงใหม่ในโครงการที่กระทรวงดิจิทัลเพื่อเศรษฐกิจและสังคมได้จัดสรรงบกองทุนDEเพื่อช่วยส่งเสริมในเรื่องการนําเทคโนโลยีโดรนเข้ามาใช้ในการตรวจพื้นที่อุทยานแห่งชาติทั้งในส่วนพื้นที่ทําเกษตรกรรมอาณาเขตการจัดทําแผนที่และที่สําคัญร่วมภารกิจในการตรวจไฟป่าบริเวณที่มีจุดความร้อน   เมื่อพบว่ามีจุดความร้อนก็จะแจ้งไปที่อุทยานเพื่อเจ้าหน้าที่ส่งหน่วยที่ดับไฟป่ารีบสกัดและเข้าพื้นที่ดับไฟป่าอย่างทันท่วงทีก่อนที่จะลุกลามซึ่งขณะนี้จากรายงานของอุทยานแห่งชาติแม่วางสามารถควบคุมไฟป่าได้ดีมากกว่าปี2562-2563ที่มีมากก็ถึง130กว่าจุดโดยในปีนี้เกิดขึ้นเพียง75จุดก็สามารถควบคุมได้ดีขึ้นแล้วและที่สําคัญเวลามีโดรนเข้าไปตรวจในพื้นที่ประชาชนหรือชาวบ้านที่เข้ามาลักลอบเผาป่าหรือสร้างปัญหาภายในอุทยานก็จะไม่กล้าเข้ามาเพราะมีโดรนบินตรวจอยู่ส่งผลให้เกิดสภาพแวดล้อมและการป้องกันรักษาป่าได้ดีขึ้น
“สิ่งสําคัญเราต้องจัดงบประมาณสนับสนุนให้กับกรมอุทยานรวมถึงกรมป่าไม้เพื่อให้ดูแลพื้นที่ป่าและการดับไฟป่ารวมทั้งการนําเทคโนโลยีดิจิทัลเข้ามาใช้โนเฉพาะเรื่องโดรนการบินตรวจพื้นที่ป่าตรวจจุดความร้อนเพื่อป้องกันคนไม่ให้ลักลอบเข้ามาทําลายป่าหรือเผาป่าซึ่งถ้ามีการบินตรวจด้วยโดรนทุกพื้นที่อย่างต่อเนื่องผมเชื่อว่าปัญหาไฟป่าในประเทศไทยเราก็จะลดลงได้อย่างชัดเจนแน่นอนอย่างที่อําเภอแม่วางก็ลดลงไปเกือบครึ่งของงบประมาณซึ่งทางรัฐบาลก็คงจะต้องเข้าไปดูแลเพื่อจัดทําโครงการแล้วก็ขอจัดสรรงบประมาณด้านโดรนเรื่องเทคโนโลยีการตรวจป่าให้ดีขึ้นครอบคลุมทุกพื้นที่ให้ได้”นายชัยวุฒิกล่าว
ทั้งนี้ผมอยากให้พี่น้องประชาชนเข้าใจว่าปัญหาเรื่องฝุ่นควันมันเกิดจากไฟไหม้ป่าซึ่งในป่ามันมีทั้งในประเทศไทยและประเทศเพื่อนบ้านด้วยซึ่งก็มีการเผาโดยพี่น้องประชาชนรวมถึงพื้นที่การเกษตรด้วยก็มีการเผาเพื่อทําการเกษตรกันนะแต่ปลูกข้าวโพดก็ต้องเผาก่อนที่จะปลูกใหม่ซึ่งอันนี้ก็เป็นปัญหาที่พวกเราทุกคนต้องช่วยกันรัฐบาลจะไปบังคับประชาชนก็ทําได้มีกฎหมายแต่ว่าก็คงบังคับไม่ได้ทั้งหมดก็จะมีคนบางคนก็ยังฝ่าฝืนอยู่แล้วก็สร้างปัญหาให้กับสิ่งแวดล้อมซึ่งอันนี้อยากให้พวกเราทุกคนช่วยกันให้ตระหนักถึงปัญหาของไฟป่าแล้วก็อย่าเผาช่วยกันอย่าเผาแล้วก็อาจจะต้องมีการดูแลเรื่องรายได้ของเขาด้วยในการส่งเสริมอาชีพให้เขาจะได้ไม่ต้องเข้ามาเผาป่ากัน
นอกจากนี้นายชัยวุฒิได้กล่าวเเสดงความเห็นใจเจ้าหน้าที่กระทรวงทรัพยากรธรรมชาติสิ่งแวดล้อมทุกคนโดยเฉพาะเจ้าหน้าที่ที่อยู่กับอุทยานกับป่าไม้ซึ่งทํางานหนัก ผมทราบว่าหน่วยที่ทําหน้าที่ดับไฟป่าทํางานต่อเนื่องมาหลายเดือนแล้ว ไม่ได้พักงานหนักมากเพราะปีนี้มีปัญหาไฟป่ารุนแรงเนื่องจากฝนทิ้งช่วง อากาศแห้งมากมีใบไม้ตกอยู่ที่พื้นเป็นเชื้อเพลิงสะสมอยู่ในป่ามากเพราะว่าสองสามปีก่อนก็ไม่ค่อยมีไฟป่าซึ่งปีนี้เพราะว่าอากาศแห้งฝนตกน้อยทิ้งช่วงก็ทําให้ปัญหารุนแรงมากในปีนี้ ซึ่งทําให้เจ้าหน้าที่ทํางานหนักมากก็ขอให้กําลังใจเจ้าหน้าที่ดับไฟป่าทุกคนให้ทํางานให้เต็มที่และขอเป็นกําลังใจให้
_______________
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นค่าผ่านทางพิเศษ 3 สายทาง เนื่องในวันจักรี 6 เมษายน 2566
วันพุธที่ 5 เมษายน 2566
การทางพิเศษแห่งประเทศไทย ยกเว้นค่าผ่านทางพิเศษ 3 สายทาง เนื่องในวันจักรี 6 เมษายน 2566
...
การทางพิเศษแห่งประเทศไทย ยกเว้นค่าผ่านทางพิเศษ 3 สายทาง เนื่องในวันจักรี 6 เมษายน 2566
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษ รวม 3 สายทาง ในวันพฤหัสบดีที่ 6 เมษายน 2566 (วันจักรี) ตั้งแต่เวลา 00.01 - 24.00 น. ดังนี้ ทางพิเศษเฉลิมมหานคร (ทางด่วนขั้นที่ 1) 19 ด่าน ทางพิเศษศรีรัช (ทางด่วนขั้นที่ 2) 31 ด่าน และทางพิเศษอุดรรัถยา (บางปะอิน - ปากเกร็ด) 10 ด่าน ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทานฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) เพื่อเป็นการอํานวยความสะดวกในการเดินทางของประชาชนในวันหยุดและช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษ
ทั้งนี้ ผู้ใช้ทางพิเศษสามารถดาวน์โหลด Application EXAT Portal เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชันและสิทธิประโยชน์ และขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตร Easy Pass เป็น Easy Pass Plus เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) พร้อมทั้งรับสิทธิ์เข้าร่วมกิจกรรม “Easy Pass Plus อัปเดตปั๊บ...ลุ้นรับโชค” ลุ้นขึ้นทางด่วนฟรี 3 ปี สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543
รัฐบาลไทย-ข่าวทำเนียบรัฐบาล-สถาบันการบินพลเรือน ขอเชิญชวนน้อง ๆ นักศึกษาทั่วประเทศเข้าร่วมโครงการส่งเสริมและพัฒนาทักษะด้านการบิน ครั้งที่ 1
วันพุธที่ 5 เมษายน 2566
สถาบันการบินพลเรือน ขอเชิญชวนน้อง ๆ นักศึกษาทั่วประเทศเข้าร่วมโครงการส่งเสริมและพัฒนาทักษะด้านการบิน ครั้งที่ 1
...
สถาบันการบินพลเรือน ขอเชิญชวนน้อง ๆ นักศึกษาทั่วประเทศเข้าร่วมโครงการส่งเสริมและพัฒนาทักษะด้านการบิน ครั้งที่ 1
สถาบันการบินพลเรือน (สบพ.) โดยกองวิชาบริหารการบิน กระทรวงคมนาคม ขอเชิญชวนน้องๆนักศึกษาที่กําลังศึกษาระดับปริญญาตรีในคณะหรือสาขาที่เกี่ยวข้องกับด้านการบินทั่วประเทศ เข้าร่วมโครงการส่งเสริมและพัฒนาทักษะด้านการบิน ครั้งที่ 1 ภายใต้หัวข้อ “การบูรณาการนิรภัยการบินด้วยนวัตกรรม” ระหว่างวันที่ 7, 11 และ 12 กรกฎาคม 2566
พบกับกิจกรรมมากมาย อาทิ
- รับฟังการบรรยายความรู้ด้านนิรภัยการบินและด้านนวัตกรรม (ผ่านระบบออนไลน์)
- กิจกรรมระดมสมองภายใต้หัวข้อ “การบูรณาการนิรภัยการบินด้วยนวัตกรรม” ณ สถาบันการบินพลเรือน กรุงเทพฯ
- กิจกรรมนําเสนอผลงาน ณ สถาบันการบินพลเรือน กรุงเทพฯ
พิเศษลงทะเบียนเข้าร่วมกิจกรรมฟรี ไม่มีค่าใช้จ่าย
https://forms.gle/wXnR3moYg1TZ4g4y5
รับจํานวนจํากัดเพียง 120 ที่นั่ง เท่านั้น
สมัครได้ตั้งแต่บัดนี้ - 14 มิถุนายน 2566
สอบถามรายละเอียดเพิ่มเติมที่ กองวิชาบริหารการบิน โทร 02 272 5741 ต่อ 3302
รัฐบาลไทย-ข่าวทำเนียบรัฐบาล-Cabinet approves waiving of toll fee during Songkran Holiday
วันพุธที่ 5 เมษายน 2566
05/04/2566
Cabinet approves waiving of toll fee during Songkran Holiday
Cabinet approves waiving of toll fee during Songkran Holiday
April 4, 2023, Deputy Government Spokesperson Traisuree Taisaranakul disclosed that the cabinet has made approval to an exemption of toll fee for Burapha Withi Expressway and Motorway No. 9 (Kanchanaphisek Rd.: Bang Phli – Suk Sawat) during Songkran Holiday of 2023. Toll fee will be waived from 0001hrs of April 12, 2023 to 2400hrs of April 18, 2023, a total of 7 days.
Waiving of toll fee is aimed to facilitate people’s traveling during the long holiday. Ministry of Transport estimates that a total of 2,578,394 vehicles (approx. 368,342 vehicles/day) will be using Burapha Withi Expressway and Motorway No. 9 during the 7 days of fee waiving, which will cost Expressway Authority of Thailand (EXAT) a total revenue of 105.22 million Baht.
However, benefits will be gained from the decrease of vehicle-usage expenses and time-saving cost, which is estimated at 123.98 million Baht (Burapha Withi Expressway: 51.19 million Baht, and Motorway No. 9: 72.79 million Baht).
รัฐบาลไทย-ข่าวทำเนียบรัฐบาล-เตือน! 6 - 9 เม.ย. นี้ ระวัง "พายุฤดูร้อน" เสี่ยงลมกระโชกแรง ลูกเห็บตกบางพื้นที่
วันพุธที่ 5 เมษายน 2566
เตือน! 6 - 9 เม.ย. นี้ ระวัง "พายุฤดูร้อน" เสี่ยงลมกระโชกแรง ลูกเห็บตกบางพื้นที่
.....
กรมอุตุนิยมวิทยา รายงานสภาพอากาศรอบสัปดาห์หลายพื้นที่ยังมีอากาศร้อน เนื่องจากความร้อนปกคลุมประเทศไทยตอนบน ทําให้ประเทศไทยตอนบนมีอากาศร้อนกับมีฟ้าหลัวในตอนกลางวัน มีอากาศร้อนจัดบางพื้นที่ ขณะที่ลมใต้และลมตะวันออกเฉียงใต้พัดปกคลุมภาคตะวันออกเฉียงเหนือตอนล่าง ภาคกลาง และภาคตะวันออก ประกอบกับมีลมตะวันตกเคลื่อนเข้าปกคลุมภาคเหนือและภาคตะวันออกเฉียงเหนือ
.
ลักษณะเช่นนี้ทําให้ประเทศไทยตอนบนมีฝนฟ้าคะนองกับมีลมกระโชกแรงเกิดขึ้นได้บางพื้นที่ สําหรับลมตะวันออกเฉียงใต้และลมตะวันตกเฉียงเหนือพัดปกคลุมอ่าวไทย ภาคใต้ และทะเลอันดามัน ทําให้ภาคใต้มีฝนฟ้าคะนองบางแห่ง
.
ส่วนในช่วงวันที่ 6 – 9 เม.ย. 66 มวลอากาศเย็นกําลังปานกลางจากประเทศจีนจะแผ่ลงมาปกคลุมประเทศไทยตอนบนและทะเลจีนใต้ ส่งผลทําให้ลมใต้และลมตะวันออกเฉียงใต้ที่พัดนําความชื้นจากอ่าวไทยและทะเลจีนใต้เข้ามาปกคลุมประเทศไทยตอนบนมีกําลังแรงขึ้น ในขณะที่ประเทศไทยตอนบนมีอากาศร้อนถึงร้อนจัด ลักษณะเช่นนี้ทําให้มีพายุฤดูร้อนเกิดขึ้น มีพายุฝนฟ้าคะนอง ลมกระโชกแรง และลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ เริ่มมีผลกระทบในภาคตะวันออกเฉียงเหนือก่อน ส่วนภาคอื่น ๆ จะได้รับผลกระทบในระยะถัดไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทำความรู้จัก ‘ESS Help Me’ ปักหมุด หยุดเหตุ บริการแจ้งเหตุฉุกเฉินทางสังคมรูปแบบใหม่
วันพุธที่ 5 เมษายน 2566
ทําความรู้จัก ‘ESS Help Me’ ปักหมุด หยุดเหตุ บริการแจ้งเหตุฉุกเฉินทางสังคมรูปแบบใหม่
.....
กระทรวงการพัฒนาสังคมและความมั่นคงของมนุษย์ (พม.) ร่วมกับ สํานักงานตํารวจแห่งชาติ (ตร.) สํานักงานคณะกรรมการดิจิทัลเพื่อเศรษฐกิจและสังคมแห่งชาติ และกองทุนเสมอภาคทางการศึกษา (กสศ.) พัฒนาระบบแจ้งเหตุทางสังคมรูปแบบใหม่ ESS Help Me (Emergency Social Services) ให้สามารถใช้งานได้ผ่านแอปพลิเคชันไลน์ แจ้งได้ 24 ชั่วโมง เพื่อความสะดวก และรวดเร็ว โดยสามารถแชร์พิกัดจุดเกิดเหตุเพื่อให้เจ้าหน้าที่รัฐเข้าให้ความช่วยเหลือได้อย่างแม่นยํา ติดตามการช่วยเหลือได้ทันที
.
เหตุฉุกเฉินใดบ้างที่สามารถแจ้ง ESS Help Me ได้ ?
1. ข่มขู่ว่าจะทําร้าย หรือโดนทําร้ายร่างกาย
2. กักขังหน่วงเหนี่ยว
3. เสี่ยงถูกล่วงละเมิดทางเพศ
4. ผู้คลุ้มคลั่งก่อให้เกิดเหตุร้าย
5. มั่วสุม จนก่อให้เกิดเหตุร้าย
.
สามารถเริ่มต้นใช้งาน ESS Help me โดยกดเพิ่มเพื่อนทางแอปพลิเคชันไลน์ในช่องค้นหา @esshelpme หลังจากนั้นก็สามารถดําเนินการแจ้งเหตุได้ด้วย 3 ขั้นตอนง่าย ๆ คือ
1) กดปุ่มแจ้งเหตุด่วน
2) แจ้งตําแหน่งเกิดเหตุ
3) กรอกเบอร์ติดต่อ เพื่อให้เจ้าหน้าที่ติดต่อกลับ
.
เมื่อดําเนินการแจ้งเหตุครบทั้ง 3 ขั้นตอน ระบบจะส่งข้อมูลไปยังสถานีตํารวจที่ใกล้ที่สุด พร้อมแจ้งข้อความมายังผู้แจ้งเหตุ และเมื่อมีเจ้าหน้าที่ตํารวจรับทราบแล้ว ระบบจะแจ้งเตือนสถานะการรับทราบมายังผู้แจ้งเหตุอีกครั้ง
.
ขณะเดียวกัน ขอย้ําเตือนประชาชนให้ใช้ระบบแจ้งเหตุตามความเป็นจริง อย่าเข้าใช้ระบบเพื่อก่อกวนเจ้าหน้าที่เพื่อความสนุกสนานหรือคึกคะนอง เพราะนอกจากจะกระทบต่อการปฏิบัติงานของเจ้าหน้าที่จนส่งผลต่อการให้ความช่วยเหลือประชาชนที่มีความเดือดร้อนจริงแล้ว การแจ้งเหตุอันเป็นเท็จโดยเจตนา จะถูกตั้งข้อหา ตามประมวลกฎหมายอาญา มาตรา 384 มีโทษจําคุกไม่เกิน 1 เดือน หรือปรับไม่เกิน 1,000 บาท หรือทั้งจําทั้งปรับได้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลพอใจ BCG โมเดล ดังไกลถึงที่ประชุม UNCTAD เจนีวา ส่งเสริมนักธุรกิจและนักวิจัยผู้หญิง
วันพุธที่ 5 เมษายน 2566
05/04/2566
รัฐบาลพอใจ BCG โมเดล ดังไกลถึงที่ประชุม UNCTAD เจนีวา ส่งเสริมนักธุรกิจและนักวิจัยผู้หญิง
รัฐบาลพอใจ BCG โมเดล ดังไกลถึงที่ประชุม UNCTAD เจนีวา ส่งเสริมนักธุรกิจและนักวิจัยผู้หญิง
วันที่ 5 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ภายใต้การขับเคลื่อนโมเดลเศรษฐกิจ BCG ของประเทศ ผู้แทนรัฐบาลไทย โดย รศ.ดร. ปัทมาวดี โพชนุกูล ผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) และคณะผู้บริหาร และเจ้าหน้าที่ สกสว. ได้เข้าร่วมการประชุม Commission on Science and Technology for Development (CSTD) ครั้งที่ 26 ณ นครเจนีวา ประเทศสวิตเซอร์แลนด์ เมื่อระหว่างวันที่ 26-30 มีนาคม 2566
โดยในการประชุมดังกล่าว ผู้อํานวยการ สกสว. และ Dr. Shamika N. Sirimanne ผู้อํานวยการ Technology and Logistics Division UNCTAD ได้ร่วมลงนามความร่วมมือเพื่อจัด workshop ประชุมเชิงปฏิบัติการ ให้ความรู้และแลกเปลี่ยนประสบการณ์เกี่ยวกับ BCG Economic Model ให้กับนักธุรกิจและนักวิจัยหญิง จากกลุ่มประเทศกําลังพัฒนา 15 ประเทศทั่วโลก โดยจะจัดขึ้นในช่วงเดือนสิงหาคม 2566 ที่กรุงเทพฯ ผ่านโครงการ STI Capacity Building Programs on Female Researchers and Entrepreneurs to promote Bio – Circular – Green Economic (BCG) MODEL
ทั้งนี้ UNCTAD และ สกสว. จะเชิญผู้สมัครที่มีศักยภาพจากประเทศสมาชิก the Commission on Science and Technology for Development (CSTD) ในเอเชียและแอฟริกา ฝึกอบรมเกี่ยวกับแนวปฏิบัติที่ดีที่สุดในการใช้วิทยาศาสตร์ เทคโนโลยี และนวัตกรรมใน 4 อุตสาหกรรมเป้าหมาย ซึ่งจะเป็นการให้ข้อมูลเชิงลึกและแบ่งปันประสบการณ์ในการประยุกต์ใช้เทคโนโลยีและนวัตกรรม โดยผู้หญิงที่เป็นผู้ประกอบการ ผู้เชี่ยวชาญ ผู้มีชื่อเสียง ผู้เชี่ยวชาญจากมหาวิทยาลัยและสถาบันวิจัยในประเทศไทย
“ประเทศไทยมีความก้าวหน้าได้รับการยอมรับด้านการพัฒนา โมเดล BCG Economy มาอย่างต่อเนื่อง รวมทั้ง ไทยมีแนวคิดในการนํา Model BCG มาพัฒนาผ่านวิทยาศาสตร์ การวิจัย และนวัตกรรม ซึ่งเน้นการพัฒนาที่สมดุล ยั่งยืน และเชื่อมั่นว่าจะช่วยยกระดับคุณภาพชีวิตของคนในประเทศได้อย่างทั่วถึง ดังนั้น เชื่อมั่นว่า โครงการนี้จะเป็นโอกาสประชาสัมพันธ์ความรู้ความสามารถของผู้หญิง แสดงถึงความเท่าเทียมในประเทศไทย รวมทั้งจะเป็นโอกาสเผยแพร่ความรู้แลกเปลี่ยนประสบการณ์เกี่ยวกับ BCG Economic Model รวมทั้ง เพิ่มความร่วมมือกับนานาชาติในสาขาวิทยาศาสตร์และสิ่งแวดล้อมได้อีกมาก” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกปลื้ม เจรจาเปิดตลาดการค้าประสบผลสำเร็จ ไทยส่งออกไข่ไก่สด ไปไต้หวันได้เป็นครั้งแรก
วันอาทิตย์ที่ 2 เมษายน 2566
02/04/2566
​โฆษกรัฐบาลเผย นายกปลื้ม เจรจาเปิดตลาดการค้าประสบผลสําเร็จ ไทยส่งออกไข่ไก่สด ไปไต้หวันได้เป็นครั้งแรก
เพิ่มมูลค่าสินค้าเกษตร ตามนโยบาย “ครัวไทยสู่ครัวโลก” อย่างปลอดภัยและยั่งยืน
วันนี้ (2 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบข้อมูลจากกรมปศุสัตว์ ถึงผลการหารือกับผู้แทนสํานักงานเศรษฐกิจและวัฒนธรรมไทเปประจําประเทศไทย (Taipei Economic and Cultural Office in Thailand) และผู้แทนจาก กรมสุขอนามัยและการกักกันพืชและสัตว์ของไต้หวัน (Bureau of Animal and Plant Health Inspection and Quarantine – BAPHIQ) ในการเจรจาเพื่อขยายตลาดการส่งออกไข่ไก่สดไปยังไต้หวัน การเจรจาประสบผลสําเร็จส่งผลให้ไทยสามารถส่งออกไข่ไก่สดไปยังไต้หวันได้เป็นครั้งแรก
โฆษกประจําสํานักนายกรัฐมนตรีกล่าวว่า รัฐบาลเดินหน้าทํางานเพื่อเจรจาหาช่องทางและโอกาสส่งออกสินค้าอย่างต่อเนื่อง ซึ่งจากผลการเจรจาระหว่างกรมปศุสัตว์ กับผู้แทนสํานักงานเศรษฐกิจและวัฒนธรรมไทเปประจําประเทศไทย (Taipei Economic and Cultural Office in Thailand) และผู้แทนจาก กรมสุขอนามัยและการกักกันพืชและสัตว์ของไต้หวัน (Bureau of Animal and Plant Health Inspection and Quarantine – BAPHIQ) ที่ประสบผลสําเร็จไทยสามารถเปิดตลาดส่งออกไข่ไก่สดไปยังไต้หวันได้เป็นครั้งแรก
โฆษกประจําสํานักนายกรัฐมนตรีเปิดเผยอีกว่า ไข่ไก่สดของไทยควบคุมคุณภาพการผลิตตลอดห่วงโซ่การผลิตให้ได้มาตรฐานความปลอดภัยอาหาร ตั้งแต่แหล่งที่มาของสัตว์จากฟาร์มมาตรฐานการปฏิบัติทางการเกษตรที่ดี (Good Agricultural Practices: GAP) โรงฆ่าและโรงแปรรูปที่มีการปฏิบัติทางสุขลักษณะที่ดี (Good Hygiene Practices: GHPs) และระบบการวิเคราะห์อันตรายและจุดวิกฤตที่ต้องควบคุม (Hazard Analysis and Critical Control Points: HACCP) ซึ่งสอดคล้องตามข้อกําหนดของกฎหมายในประเทศ ตามระเบียบของประเทศคู่ค้าและตามหลักสากล นอกจากนี้ประเทศไทย รวมทั้งมีมาตรการป้องกันโรคไข้หวัดนกอย่างเข้มงวด ส่งผลให้ไม่มีการแพร่ระบาดไข้หวัดนกในประเทศไทยมากกว่า 15 ปี ถือเป็นจุดแข็งของอุตสาหกรรมสัตว์ปีกและไข่ ที่สามารถผลิตได้อย่างมีคุณภาพปลอดภัย และเป็นที่เชื่อมั่นของประเทศคู่ค้า ซึ่งผลสําเร็จจากการเจรจาเปิดตลาดนี้เป็นไปตามนโยบาย “ครัวไทยสู่ครัวโลก” อย่างปลอดภัยและยั่งยืน
รัฐบาลตามแนวทางของนายกรัฐมนตรีขับเคลื่อนปฏิรูประบบอาหารและเกษตรสู่ความยั่งยืน สร้างความเชื่อมั่นสินค้าเกษตรและอาหารไทย ทําให้ผู้ผลิตและเกษตรกรไทย มีตลาดใหม่ๆ ในการส่งออกไข่ไก่สด เพิ่มเติมจากตลาดเดิม ที่ส่งออกไปยังฮ่องกงและสิงคโปร์เป็นหลัก ซึ่งในปี 2565 สามารถส่งออกไข่ไก่ได้ 282 ล้านฟอง มูลค่า 1,238 ล้านบาท และยอดการส่งออกมีแนวโน้มเพิ่มขึ้นเนื่องจากการเจรจาเปิดตลาดการค้าใหม่ๆ ทั้งนี้คาดว่าจะมีการเปิดตลาดของไข่สดอีกหลายประเทศ จะส่งผลให้ประเทศไทยสามารถรักษาระดับการผลิตและการบริโภคให้ใกล้เคียงภาวะสมดุล
“นายกรัฐมนตรีรับทราบการดําเนินการตามนโยบายของหน่วยงานที่เกี่ยวข้อง หาโอกาสและช่องทางใหม่ๆ อย่างต่อเนื่องในการเพิ่มมูลค่าการค้าในทุกตลาด โดยรัฐบาลมีความเชื่อมั่นถึงคุณภาพ มาตรฐาน และชื่อเสียงของสินค้าเกษตรไทย ทั้งนี้ รัฐบาลพร้อมดําเนินสนับสนุนตลาดการค้าเพิ่มเติม ตลอดจนส่งเสริมศักยภาพสินค้าเกษตรไทย เพิ่มโอกาสการแข่งขันในเวทีโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-รพ.หนองบัวลำภู ใช้แนวคิด “สร้างสุขด้วยสติในองค์กร” พัฒนาบุคลากรให้มีพฤติกรรมบริการที่เป็นเลิศ ส่งผลดีทั้งผู้รับและผู้ให้บริการ
วันอาทิตย์ที่ 2 เมษายน 2566
รพ.หนองบัวลําภู ใช้แนวคิด “สร้างสุขด้วยสติในองค์กร” พัฒนาบุคลากรให้มีพฤติกรรมบริการที่เป็นเลิศ ส่งผลดีทั้งผู้รับและผู้ให้บริการ
โรงพยาบาลหนองบัวลําภู พัฒนาบุคลากรภายใต้แนวคิด “สร้างสุขด้วยสติในองค์กร” หรือ Mindfulness In Organization (MIO) สร้างความตระหนักให้บุคลากรทํางานอย่างมีคุณค่า ใช้การพัฒนาจิตนําสมาธิและสติเป็นเครื่องพัฒนาคุณค่าภายในและความสุขในการทํางาน
โรงพยาบาลหนองบัวลําภู พัฒนาบุคลากรภายใต้แนวคิด “สร้างสุขด้วยสติในองค์กร” หรือ Mindfulness In Organization (MIO) สร้างความตระหนักให้บุคลากรทํางานอย่างมีคุณค่า ใช้การพัฒนาจิตนําสมาธิและสติเป็นเครื่องพัฒนาคุณค่าภายในและความสุขในการทํางาน สู่พฤติกรรมบริการที่เป็นเลิศ ตั้งเป้าให้เป็นองค์กรต้นแบบแห่งสุขภาวะด้วยสติให้เป็นวิถีและวัฒนธรรม เพื่อผู้รับและผู้ให้บริการมีความสุข
นายแพทย์ปราโมทย์ เสถียรรัตน์ ผู้ตรวจราชการสาธารณสุข เขตสุขภาพที่ 8 กล่าวว่า โรงพยาบาลหนองบัวลําภู มุ่งพัฒนาบุคลากรในทุกระดับเพื่อให้การบริการประชาชนได้อย่างมีประสิทธิภาพ ซึ่งปัจจัยสําคัญคือการพัฒนาจิตของบุคลากรอย่างเป็นระบบและต่อเนื่อง จึงได้นําแนวคิด “สร้างสุขด้วยสติในองค์กร” หรือ Mindfulness In Organization (MIO) มาเป็นหนึ่งในเครื่องมือพัฒนา เพื่อสร้างความตระหนักให้บุคลากรเห็นถึงคุณค่าของการพัฒนาสติ เกิดทักษะสติสื่อสารในงานบริการ นําสู่คุณลักษณะที่สําคัญได้แก่ ความรัก ความเมตตา เห็นอกเห็นใจ ให้อภัย อดทน รับผิดชอบ ทํางานร่วมกันบนรากฐานความสัมพันธ์ที่ดี และเกิดพฤติกรรมบริการที่เป็นเลิศ โดยดําเนินการทั้งในกลุ่มผู้บริหารและผู้ปฏิบัติงานทุกระดับ ตั้งเป้าหมายเป็นองค์กรต้นแบบแห่งสุขภาวะด้วยสติให้เป็นวิถีและวัฒนธรรม พัฒนาคุณค่าภายในสู่การบริการด้วยสติ สร้างสุขทั้งผู้รับและผู้ให้บริการ และสร้างการเปลี่ยนแปลงอย่างเป็นรูปธรรม
นายแพทย์ปราโมทย์กล่าวต่อว่า แนวคิด “สร้างสุขด้วยสติในองค์กร” เป็นการพัฒนาจิตด้วยสติ ถือเป็นคุณค่าที่สําคัญของทุกคนในองค์กร และกําหนดให้สติเป็นสมรรถนะสําคัญของบุคลากรทุกคน โดยมีการกําหนดแผนงานและตัวชี้วัดความสําเร็จอย่างเป็นระบบ ทั้งระดับบุคคล (สติในงาน) ทีม (สติในทีม) องค์กร (สติในการขับเคลื่อนพันธกิจองค์กร) และสติในการพัฒนาคุณภาพบริการ พร้อมทั้งขยายการดําเนินงานสู่เครือข่ายบริการสุขภาพของโรงพยาบาล ผ่านกิจกรรมต่างๆ อาทิ อบรมฟื้นฟูพัฒนาจิตให้เป็นวิถีและวัฒนธรรมองค์กร,สร้างและพัฒนาศักยภาพทีมวิทยากรเพื่ออบรมฟื้นฟูบุคลากรให้เกิดทักษะขั้นพื้นฐาน, จัดเวทีแลกเปลี่ยนเรียนรู้ถอดบทเรียน และการทําสมาธิก่อนการปฏิบัติงาน/การประชุม เป็นต้น
โดยจากการพัฒนาบุคลากรด้วยแนวคิด “สร้างสุขด้วยสติในองค์กร” ต่อเนื่องมาตั้งแต่ปี 2562 พบว่า ทําให้บุคลากรมีทักษะในการฝึกสติ มีความเมตตาต่อผู้อื่น รู้จักปล่อยวางหลังนึกถึงเหตุการณ์ที่ยุ่งยากใจ สามารถสื่อสารอย่างมีสติและทํางานเป็นทีม ลดความขัดแย้ง มีความสามัคคีและความผูกพันต่องานอยู่ในระดับสูง และล่าสุดในปี 2565 พบว่า ผู้รับบริการมีความพึงพอใจในการให้บริการของแผนกผู้ป่วยนอกถึงร้อยละ 92.32 จากเดิม 86.67 แผนกผู้ป่วยใน ร้อยละ 89.78 จากเดิม 86.64 และแผนกอุบัติเหตุฉุกเฉิน ร้อยละ 85.2 จากเดิม 82.88 และได้รับคําชื่นชมจากผู้รับบริการมากขึ้นชัดเจน
********************************************** 2 เมษายน 2566
รัฐบาลไทย-ข่าวทำเนียบรัฐบาล-ดีอีเอส เผยเฟคนิวส์ยอดฮิต 10 อันดับ พบประเด็นนโยบายรัฐ-สุขภาพ คนสนใจมากสุด
วันอาทิตย์ที่ 2 เมษายน 2566
ดีอีเอส เผยเฟคนิวส์ยอดฮิต 10 อันดับ พบประเด็นนโยบายรัฐ-สุขภาพ คนสนใจมากสุด
ดีอีเอส เผยเฟคนิวส์ยอดฮิต 10 อันดับ พบประเด็นนโยบายรัฐ-สุขภาพ คนสนใจมากสุด
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์นี้พบมือปั่นข่าวปลอมอ้างชื่อธนาคารออมสินเปิดให้ลูกจ้างประจํากู้เงินแบบไม่มีคนค้ําระบาดหนัก!รองลงมาเพจCollins Tammyรับทําใบขับขี่สําหรับบุคคลที่ไม่เคยมีบัตรหรือต่ออายุด้านสุขภาพไม่แผ่ว!ลุกจากที่นอนกะทันหันส่งผลกระดูกกะโหลกศีรษะแตกหัวใจหยุดเต้นติดTop 10ข่าวปลอมคนสนใจสูงสุดเตือนประชาชนควรตรวจสอบก่อนแชร์
ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงผลการมอนิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่24 - 30มีนาคม2566พบข้อความที่เข้ามาทั้งหมด3,238,996ข้อความโดยมีข้อความที่ต้องดําเนินการตรวจสอบ(Verify)ทั้งสิ้น277ข้อความแบ่งเป็นข้อความที่มาจากSocial listeningจํานวน243ข้อความข้อความที่มาจากLine Officialจํานวน34ข้อความรวมเรื่องที่ต้องดําเนินการตรวจสอบ166เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน71เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน72เรื่อง
กลุ่มที่3ข่าวปลอมเรื่องภัยพิบัติจํานวน14เรื่อง
กลุ่มที่4ข่าวปลอมเศรษฐกิจจํานวน9เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน2เรื่อง
ดร.เวทางค์กล่าวต่อว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านนโยบายรัฐบาลและสุขภาพสําหรับข่าวปลอมที่มีคนสนใจสูงสุด10อันดับระหว่างวันที่24 - 30มีนาคม2566ได้แก่
อันดับที่1เรื่องเพจเฟซบุ๊กของธนาคารออมสินเปิดให้ลูกจ้างประจํายืมเงินไม่ต้องมีคนค้ําอันดับที่2เรื่องเพจCollins Tammyรับทําใบขับขี่สําหรับบุคคลที่ไม่เคยมีบัตรหรือต่ออายุ
อันดับที่3เรื่องกรมการจัดหางานเปิดรับสมัครพนักงานออนไลน์อายุ20ปีขึ้นไป
อันดับที่4เรื่องลุกจากที่นอนกะทันหันทําให้กระดูกกะโหลกศีรษะแตกหัวใจหยุดเต้น
อันดับที่5เรื่องลงทะเบียนรับสิทธิ์โครงการเราเที่ยวด้วยกันเฟส5ผ่านSMSได้
อันดับที่6เรื่องต้องปิดท่าอากาศยานนานาชาติแม่ฟ้าหลวงเชียงรายเพราะหมอกควันบดบังทัศนวิสัย
อันดับที่7เรื่องข้อนิ้วข้อมือบวมใหญ่มี2สาเหตุคือรูมาตอยด์หรือแคลเซียมสะสมรักษาโดยทําให้เลือดเป็นด่าง
อันดับที่8เรื่องบริษัทการบินไทยเปิดรับสมัครพนักงานจํานวนมากไม่จํากัดวุฒิการศึกษา
อันดับที่9เรื่องส่งข้อความทักทายเป็นรูปหรือภาพเคลื่อนไหวทําให้ถูกล้วงข้อมูลส่วนตัวได้
อันดับที่10เรื่องผู้บริหารตลาดหลักทรัพย์แห่งประเทศไทยสร้างเพจเฟซบุ๊ก
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้www.antifakenewscenter.com/ twitter.com/AFNCThailandไลน์@antifakenewscenterและช่องทางโทรศัพท์โทรสายด่วนGCC 1111ต่อ87ตลอด24ชั่วโมง”ดร.เวทางค์กล่าว
________________
รัฐบาลไทย-ข่าวทำเนียบรัฐบาล-ก.แรงงาน ส่ง 5 เสือ ช่วยลูกจ้างโรงงานแบตเตอรี่ หางานใหม่ จ่ายว่างงาน ตรวจสอบสิทธิพึงได้
วันอาทิตย์ที่ 2 เมษายน 2566
02/04/2566
ก.แรงงาน ส่ง 5 เสือ ช่วยลูกจ้างโรงงานแบตเตอรี่ หางานใหม่ จ่ายว่างงาน ตรวจสอบสิทธิพึงได้
ก.แรงงาน ส่ง 5 เสือ ช่วยลูกจ้างโรงงานแบตเตอรี่ หางานใหม่ จ่ายว่างงาน ตรวจสอบสิทธิพึงได้
ปลัดกระทรวงแรงงานสั่งการหน่วยงานในสังกัดเร่งช่วยเหลือตามอํานาจหน้าที่ของแต่ละหน่วยงานให้ลูกจ้างโรงงานแบตเตอรี่ ย่านสําโรง ได้รับสิทธิประโยชน์ตามกฎหมาย หาตําแหน่งงานว่างรองรับ จ่ายประกันการว่างงาน และฝึกทักษะทางด้านอาชีพตามความต้องการต่อไป
นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า สื่อนําเสนอข่าวกรณี “โรงงานแบตเตอรี่ เลี้ยงข้าวมื้อสุดท้าย ก่อนปิดโรงงาน” ตนได้สั่งการให้กรมสวัสดิการและคุ้มครองแรงงาน (กสร.) ร่วมกับหน่วยงานในสังกัดตรวจสอบข้อเท็จจริง พร้อมเร่งให้ความช่วยเหลือลูกจ้างที่ได้รับผลกระทบตามอํานาจหน้าที่ เบื้องต้นได้รับรายงานจาก สํานักงานสวัสดิการและคุ้มครองแรงงาน จ.สมุทรปราการ ว่าโรงงานแบตเตอรี่ตามข่าว ตั้งอยู่อําเภอเมืองสมุทรปราการ จังหวัดสมุทรปราการ ประกอบกิจการ ผลิตแบตเตอรี่และหม้อสะสมไฟฟ้า โรงงานประสบปัญหาและมีการหารือกับสหภาพแรงงานมาอย่างต่อเนื่อง ตั้งแต่เดือนธันวาคม 2565 มีการโยกย้ายลูกจ้างแผนกแบตเตอรี่รถยนต์ ประมาณ 200 คน ไปปฏิบัติงานแผนกผลิตถ่านอัลคาไลน์ ต่อมาจึงมีการเลิกจ้างลูกจ้างโดยตกลงกันทํางานวันที่ 31 มีนาคม 2566 เป็นวันทํางานวันสุดท้ายของลูกจ้างแผนกแบตเตอรี่ฯ จํานวน 130 คน ซึ่งเป็นการจากกันด้วยความเข้าใจ นายจ้างได้จัดงานเลี้ยงขอบคุณลูกจ้างกลุ่มดังกล่าว ท้งนี้ ตนได้สั่งการให้ หน่วยงานในสังกัดร่วมกันชี้แจงสิทธิ หน้าที่และสิทธิประโยชน์แก่นายจ้างและลูกจ้างตามภารกิจที่เกี่ยวข้อง เช่น การให้คําปรึกษาข้อกฎหมาย สิทธิประโยชน์แก่ลูกจ้าง การใช้สิทธิประกันการว่างงาน การหาตําแหน่งงานว่างรองรับ การฝึกทักษะทางด้านอาชีพตามความต้องการ และการขอรับประโยชน์ทดแทนกรณีว่างงานจากกองทุนประกันสังคม เป็นต้น
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวต่อว่า พนักงานตรวจแรงงาน สสค.สมุทรปราการ ได้ตรวจสอบสิทธิประโยชน์ที่ลูกจ้างพึงได้รับตามกฎหมายคุ้มครองแรงงาน ทราบว่าลูกจ้างได้รับสิทธิประโยชน์ตามที่กฎหมายกําหนด/เงินค่าขอบคุณพิเศษตามอายุงาน ต่ําสุด 2 เดือน และสูงสุด 6 เดือน/ค่าสูงอายุ คิดอายุตัว 40 ปีขึ้นไป ต่ําสุด 2 เดือน และสูงสุด 6 เดือน อย่างไรก็ตาม พนักงานตรวจแรงงานจะติดตามสถานการณ์การเลิกจ้างรายนี้อย่างใกล้ชิด เพื่อที่ลูกจ้างจะได้รับสิทธิประโยชน์ตามกฎหมายต่อไป ซึ่งลูกจ้างที่ได้รับผลกระทบจากกรณีดังกล่าว สามารถติดต่อสอบถามเพิ่มเติมได้ที่สํานักงานสวัสดิการและคุ้มครองแรงงานจังหวัดสมุทรปราการ หมายเลขโทรศัพท์ 02-394-6644 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-การเบิกจ่ายและการใช้จ่ายเงินใช้วิธีทางอิเล็กทรอนิกส์ได้ครบ 100%
วันอาทิตย์ที่ 2 เมษายน 2566
การเบิกจ่ายและการใช้จ่ายเงินใช้วิธีทางอิเล็กทรอนิกส์ได้ครบ 100%
การเบิกจ่ายและการใช้จ่ายเงินใช้วิธีทางอิเล็กทรอนิกส์ได้ครบ 100%
วันศุกร์ที่31มีนาคม2566เวลา10.00น.นายเวทางค์ พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเข้าร่วมประชุมเรื่องแนวทางการดําเนินการตามพระราชบัญญัติการปฏิบัติราชการทางอิเล็กทรอนิกส์พ.ศ. 2565ณสํานักงานการตรวจเงินแผ่นดินโดยมีนายประจักษ์บุญยังผู้ว่าการตรวจเงินแผ่นดินร้อยตํารวจโทหญิงศรัณย์กรเลิศโอภาสที่ปรึกษาด้านกฎหมายและระเบียบการคลังกรมบัญชีกลาง ผู้แทนจากหน่วยงานทั้งสํานักงานคณะกรรมการกฤษฎีกา สํานักงานพัฒนาธุรกรรมทางอิเล็กทรอนิกส์(สพธอ.) สํานักงานก.พ.ร. สํานักงานพัฒนารัฐบาลดิจิทัล(องค์การมหาชน) สํานักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(ป.ย.ป.)ร่วมหารือ
ที่ประชุมได้หารือประเด็นข้อกฎหมายและแนวปฏิบัติการเบิกจ่ายการใช้จ่ายการเก็บหลักฐานทางการเงินด้วยวิธีทางอิเล็กทรอนิกส์ของหน่วยงานของรัฐซึ่งตามพรบการปฏิบัติราชการทางอิเล็กทรอนิกส์พ.ศ. 2565ได้รองรับวิธีทางอิเล็กทรอนิกส์สําหรับการเบิกจ่ายการใช้จ่ายเงินและตามพ.รบ.ฯหากกรมบัญชีกลางหรือหน่วยงานมีกฎหมายระเบียบที่เป็นอุปสรรคก็ต้องเร่งแก้ไขปรับปรุงไม่ให้เป็นอุปสรรค
พ.รบ.ดังกล่าวมีเจตนาต้องการให้การเบิกจ่ายการใช้จ่ายเงิน การทําธุรกรรมทางการเงินตลอดจนการเก็บหลักฐานทางการเงินทําได้ด้วยวิธีทางอิเล็กทรอนิกส์และเพื่อเป็นการสนับสนุนการดําเนินการทางการเงินดังกล่าวของหน่วยงานรัฐผู้แทนกรมบัญชีกลางได้กล่าวว่าจะเร่งทําหนังสือซักซ้อมความเข้าใจเรื่องการเบิกจ่ายการใช้จ่ายเงินการทําธุรกรรมทางการเงินตลอดจนการเก็บหลักฐานทางการเงินที่สามารถทําด้วยวิธีทางอิเล็กทรอนิกส์เพื่อให้หน่วยงานรัฐสามารถยึดเป็นแนวทางทํางานต่อไป
นายเวทางค์กล่าวว่า“ต้องขอขอบคุณสํานักงานการตรวจเงินแผ่นดินและกรมบัญชีกลางที่ส่งเสริมการใช้วิธีทางอิเล็กทรอนิกส์สําหรับการเงินการเงินจ่ายของหน่วยงานของรัฐและเชื่อว่าหนังสือซักซ้อมความเข้าใจเรื่องการเบิกจ่ายการใช้จ่ายเงินของกรมบัญชีกลางจะช่วยยกระดับการใช้วิธีทางอิเล็กทรอนิกส์สําหรับการเงิน การจ่ายเงินภาครัฐอย่างก้าวกระโดด”
____________
รัฐบาลไทย-ข่าวทำเนียบรัฐบาล-แรงงานเผย 2 ปี กองทุนสงเคราะห์ลูกจ้าง ช่วยแรงงานที่เดือดร้อนกว่า 260 ล้าน
วันอาทิตย์ที่ 2 เมษายน 2566
02/04/2566
แรงงานเผย 2 ปี กองทุนสงเคราะห์ลูกจ้าง ช่วยแรงงานที่เดือดร้อนกว่า 260 ล้าน
แรงงานเผย 2 ปี กองทุนสงเคราะห์ลูกจ้าง ช่วยแรงงานที่เดือดร้อนกว่า 260 ล้าน
ปลัดกระทรวงแรงงาน เผยผลงานกระทรวงแรงงานโดยกรมสวัสดิการและคุ้มครองแรงงาน มีการจ่ายเงินกองทุนสงเคราะห์ลูกจ้างให้แก่ลูกจ้างที่ได้รับความเดือดร้อนจากการจ้างงานเป็นเงินทั้งสิ้น 261,241,791.04 บาท ลูกจ้าง 18,912 ราย
นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า กระทรวงแรงงานโดยกรมสวัสดิการและคุ้มครองแรงงานมีกองทุนสงเคราะห์ลูกจ้างเพื่อเป็นทุนสงเคราะห์ลูกจ้างในกรณีที่ลูกจ้างออกจากงาน หรือตาย หรือในกรณีอื่นตามที่กําหนดโดยมีคณะกรรมการกองทุนสงเคราะห์ลูกจ้างเป็นผู้บริหาร ซึ่งเงินสงเคราะห์ของกองทุนดังกล่าวจะจ่ายให้กับลูกจ้างที่ได้รับความเดือดร้อน เนื่องจากนายจ้างไม่จ่ายค่าชดเชย หรือนายจ้างไม่สามารถจ่ายค่าจ้าง หรือเงินอื่นตามพระราชบัญญัติคุ้มครองแรงงาน พ.ศ. 2541 แต่ไม่รวมถึงทายาทโดยธรรมของลูกจ้างซึ่งถึงแก่ความตายที่ได้ยื่นคําร้องทุกข์ไว้ โดยในรอบ 2 ปีที่ผ่านมาตั้งแต่วันที่ 6 สิงหาคม 2563 – 31 ธันวาคม 2565 คณะกรรมการกองทุนฯ ได้อนุมัติการจ่ายเงินสงเคราะห์ เป็นเงินทั้งหมด 261,241,791.04 บาท มีลูกจ้างที่รับเงินสงเคราะห์ 18,912 ราย แบ่งเป็น 2 กรณี คือ 1.กรณีค่าชดเชย จํานวน 11,337 ราย เป็นเงิน 172,713,835.16 บาท และ 2.กรณีอื่นนอกจากค่าชดเชย จํานวน 7,575 ราย เป็นเงิน 88,527,955.88 บาท สําหรับในส่วนการรับชดใช้เงินคืน/เงินรับคืนกองทุนฯ จํานวน 59,839,406.18 บาท และดอกเบี้ยเงินสงเคราะห์ จํานวน 4,477,061.53 บาท
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า เงินสงเคราะห์ลูกจ้างจะได้รับการพิจารณาเป็นกรณีๆ ไป ซึ่งกองทุนฯ จะจ่ายเงินสงเคราะห์ 2 กรณี คือ 1.เงินสงเคราะห์ในกรณีที่นายจ้างไม่จ่ายค่าชดเชยให้ตามกฎหมาย โดยจะจ่ายเงินสงเคราะห์ให้บางส่วน หรือไม่เต็มสิทธิตามที่กฎหมายกําหนด คือจ่ายให้ ลูกจ้างผู้ขอรับเงินสงเคราะห์ในอัตรา 30 เท่า หรือ 60 เท่าของอัตราค่าจ้างขั้นต่ํารายวันที่ลูกจ้างพึงได้รับ และ 2.เงินสงเคราะห์ในกรณีอื่นนอกจากค่าชดเชย เช่น ค่าจ้างค้างจ่าย ฯลฯ จะให้การสงเคราะห์เมื่อได้รับความเห็นชอบจากคณะกรรมการกองทุนฯ สําหรับอัตราเงินที่จะจ่ายให้แก่ลูกจ้างจะจ่ายในอัตราไม่เกิน 60 เท่าของอัตราค่าจ้างขั้นต่ํารายวันของลูกจ้างที่พึงได้รับตามพระราชบัญญัติคุ้มครอง แรงงาน พ.ศ. 2541 ทั้งนี้ หากนายจ้าง ลูกจ้าง มีข้อสงสัยเพิ่มเติมเกี่ยวกับกองทุนสงเคราะห์ลูกจ้าง สามารถสอบถามเพิ่มเติมได้ที่ 02–660-2059 กองทุนสงเคราะห์ลูกจ้าง กองคุ้มครองแรงงาน หรือสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-รองโฆษกรัฐบาลเผย รัฐบาลดูแลประชาชนปลอดโรคพิษสุนัขบ้า ฉีดวัคซีนป้องกันโรคสำหรับผู้ประกันตนฟรี ปศุสัตว์เร่งฉีดวัคซีนในหมา/แมว
วันอาทิตย์ที่ 2 เมษายน 2566
02/04/2566
รองโฆษกรัฐบาลเผย รัฐบาลดูแลประชาชนปลอดโรคพิษสุนัขบ้า ฉีดวัคซีนป้องกันโรคสําหรับผู้ประกันตนฟรี ปศุสัตว์เร่งฉีดวัคซีนในหมา/แมว
รองโฆษกรัฐบาลเผย รัฐบาลดูแลประชาชนปลอดโรคพิษสุนัขบ้า ฉีดวัคซีนป้องกันโรคสําหรับผู้ประกันตนฟรี ปศุสัตว์เร่งฉีดวัคซีนในหมา/แมว
วันที่ 2 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในช่วงนี้นอกจากคนจะได้รับผลกระทบจากอากาศร้อนจัดแล้ว โรคหนึ่งที่มักเกิดขึ้นช่วงหน้าร้อนคือ โรคพิษสุนัขบ้า ซึ่งรัฐบาลโดยสํานักงานประกันสังคม ได้เปิดให้บริการฉีดวัคซีนป้องกันโรคพิษสุนัขบ้าโดยไม่เสียค่าใช้จ่ายสําหรับผู้ประกันตน ซึ่งการฉีดวัคซีนสามารถฉีดได้ทั้งก่อนโดนกัดและหลังโดนกัด แต่กรณีหลังต้องมาฉีดให้ไวที่สุดเพื่อป้องกันไวรัสเข้าสู่ระบบประสาท
เงื่อนไขมีดังนี้
1.กรณีฉุกเฉิน ไม่สามารถเข้ารับบริการฉีดวัคซีนป้องกันโรคพิษสุนัขบ้าในสถานพยาบาลตามสิทธิได้ ให้ผู้ประกันตนสํารองค่าใช้จ่ายไปก่อน แล้วยื่นเรื่องเบิกเงินคืนได้เฉพาะเข็มแรกเท่านั้น ตามหลักเกณฑ์เงื่อนไข และ
2. เข้ารับการรักษาในสถานพยาบาลตามสิทธิโดยไม่เสียค่าใช้จ่าย หากผู้ประกันตนไม่เข้ารับการรักษาในสถานพยาบาลตามสิทธิ ต้องรับผิดชอบค่าใช้จ่ายเอง
นางสาวรัชดา ยังกล่าวด้วยว่า เนื่องจากโรคนี้ไม่แสดงอาการทันทีหลังถูกกัด ต้องรอเวลาระยะฟักตัวของโรค โดยเฉลี่ย 2-8 สัปดาห์ อาจจะสั้นหรือยาวกว่านี้ได้ ซึ่งมีรายงานทางการแพทย์พบว่า ระยะฟักตัวเป็นปี ทั้งนี้ขึ้นกับตําแหน่งที่เป็นทางเข้าของเชื้อ เช่น ถ้าถูกสัตว์กัดบริเวณใบหน้า ระยะฟักตัวจะสั้นเนื่องจากอยู่ใกล้สมอง หรือบริเวณที่มีปลายประสาทมาก ๆ เช่น มือ เป็นต้น และเมื่อแสดงอาการป่วยแล้วจะไม่มีทางรักษา อัตราการเสียชีวิต 100% จึงต้องรีบไปพบแพทย์เพื่อรับการฉีดวัคซีนป้องกันโรคพิษสุนัขบ้าทันทีหรืออย่างช้าภายใน 2 วัน เมื่อถูกกัด และฉีดวัคซีนให้ครบตามกําหนดอย่างเคร่งครัด
ขณะเดียวกัน กรมปศุสัตว์ กระทรวงเกษตรและสหกรณ์ ได้เร่งรัดให้หน่วยงานในสังกัดทุกพื้นที่เฝ้าระวัง ป้องกัน และควบคุมโรคพิษสุนัขบ้า ภายใต้โครงการสัตว์ปลอดโรคคนปลอดภัย จากโรคพิษสุนัขบ้า ตามพระปณิธาน ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยให้มีการบูรณาการกับองค์กรปกครองส่วนท้องถิ่น
เฝ้าระวังโรคเชิงรุกและสร้างเครือข่ายการเฝ้าระวังโรคให้ครอบคลุมทุกพื้นที่ ตั้งเป้าการฉีดแก่สุนัขและแมวอย่างน้อยร้อยละ 80 ดําเนินการเก็บตัวอย่างสัตว์ที่แสดงอาการสงสัยส่งตรวจวินิจฉัยทุกตัว ประสานหน่วยงานสาธารณสุขเพื่อเร่งรัดให้ผู้สัมผัสและบุคคลกลุ่มเสี่ยงได้รับการรักษาและรับวัคซีนป้องกันโรคพิษสุนัขบ้าในคน และประชาสัมพันธ์ให้ความรู้ประชาชนเกี่ยวกับโรคพิษสุนัขบ้า
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีแนวทางการทำงานและวิสัยทัศน์สถาบันยานยนต์สอดคล้องนโยบายรัฐบาล
วันอาทิตย์ที่ 2 เมษายน 2566
02/04/2566
​โฆษกรัฐบาลเผย นายกฯ ยินดีแนวทางการทํางานและวิสัยทัศน์สถาบันยานยนต์สอดคล้องนโยบายรัฐบาล
พร้อมผลักดันประเทศไทยเข้าสู่การเป็นสังคมคาร์บอนต่ํา พลิกโฉมสู่ยานยนต์แห่งอนาคต
วันนี้ (2 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่แนวทางปฏิบัติงานในอนาคตของสถาบันยานยนต์ (สยย.) ภายใต้ความคิด “Reshape the future พลิกโฉมสู่ยานยนต์แห่งอนาคต” สนับสนุนภาคอุตสาหกรรมยานยนต์ตามเป้าหมาย รวมถึงเป็นอีกกลไกสําคัญที่จะนําพาประเทศไทยเข้าสู่การเป็นสังคมคาร์บอนต่ํา นายกรัฐมนตรีเชื่อมั่นความร่วมมือนี้จะผลักดันให้ไทยผ่านช่วงการเปลี่ยนผ่านเทคโนโลยีพร้อมรับโอกาสใหม่
โฆษกประจําสํานักนายกรัฐมนตรี เปิดเผยว่า จากการตั้งเป้าการผลิตรถ ZEV (Zero Emission Vehicle) หรือรถที่ปล่อยมลพิษเป็นศูนย์ให้ได้อย่างน้อย 30% ตามมาตรการด้านการผลิต 30@30 เพื่อผลักดันไทยก้าวเข้าสู่สังคมคาร์บอนต่ํา (Low Carbon Society) ซึ่งในปี 2566 มีการประมาณตัวเลขการผลิตรถยนต์ในประเทศอยู่ที่ 1,950,000 คัน แบ่งเป็น การผลิตเพื่อการส่งออก 1,050,000 คัน และผลิตเพื่อจําหน่ายในประเทศ 900,000 คัน และคาดการณ์ว่าในปี 2573 ประเทศไทยจะมีการผลิตรถยนต์เพิ่มขึ้นที่ 2.4 ล้านคัน และมีตัวเลขการผลิตรถ ZEV จํานวน 725,000 คัน ทั้งนี้ คาดว่า ตั้งแต่ปี 2566-2573 มีอัตราการผลิตรถยนต์เจริญเติบโตขึ้น 3.5% ต่อปี ทําให้ไทยมีบทบาทในการเป็นฐานการส่งออกเพิ่มมากขึ้น ซึ่งจากมาตรการดังกล่าว สถาบันยานยนต์จําเป็นต้องปรับเปลี่ยนรูปแบบ Business Model เพื่อสนับสนุนภาคอุตสาหกรรมยานยนต์ให้เป็นไปตามเป้าหมาย ซึ่งจะมีแนวทางดําเนินงานใหม่ด้วยยุทธศาสตร์ “3 Ribbons Strategy” หรือยุทธศาสตร์โบว์ 3 สี ฟ้า เขียว ขาว ประกอบด้วย สีฟ้า (Blue Ocean) คือ การสร้างนวัตกรรม สีเขียว (Green Growth) คือการสร้างความยั่งยืน และสีขาว (White Spirit) คือ การสร้างความน่าเชื่อถือ มีประสิทธิภาพ และธรรมาภิบาล
โฆษกประจําสํานักนายกรัฐมนตรี กล่าวเพิ่มเติมว่า รัฐบาลต้องการผลักดันการพัฒนาอุตสาหกรรมยานยนต์ให้มีความพร้อม เป็นฐานผลิตยานยนต์ไฟฟ้าและชิ้นส่วนที่สําคัญของโลกเป็นศูนย์กลางสําคัญของภูมิภาค เติบโตและเข้มแข็งอย่างมีศักยภาพ เพื่อรับมือการเปลี่ยนแปลง และนําพาประเทศไทยในการก้าวเข้าสู่สังคมคาร์บอนต่ํา
“นายกรัฐมนตรีให้ความสําคัญในการส่งเสริมสนับสนุนอุตสาหกรรมยานยนต์ ควบคู่ไปกับการดูแลสิ่งแวดล้อม เพื่อสังคมที่สมดุล พัฒนาเศรษฐกิจตามกลไกเพื่อความยั่งยืน นายกรัฐมนตรีเชื่อมั่นว่าด้วยการดําเนินนโยบายของรัฐบาลมาอย่างต่อเนื่อง ไทยมีความสามารถในการแข่งขันที่สูงในระดับสากล ประกอบกับ ศักยภาพของอุตสาหกรรมยานยนต์ ไทยพร้อมเป็นศูนย์กลางการผลิตรถยนต์ไฟฟ้า (EV) ของภูมิภาค และพร้อมพัฒนาอุตสาหกรรมยานยนต์ผ่านช่วงเปลี่ยนผ่านสู่ยานยนต์สมัยใหม่” นายอนุชาฯ กล่าว
รัฐบาลไทย-ข่าวทำเนียบรัฐบาล-รฟท. เปิดให้บริการรถ Shuttle Bus เส้นทางด่วนพิเศษศรีรัช ฟรี
วันพฤหัสบดีที่ 20 เมษายน 2566
รฟท. เปิดให้บริการรถ Shuttle Bus เส้นทางด่วนพิเศษศรีรัช ฟรี
เชื่อมต่อสถานีกลางกรุงเทพอภิวัฒน์ - สถานีกรุงเทพ (หัวลําโพง) เริ่มตั้งแต่วันนี้เป็นต้นไป
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตั้งแต่วันที่ 20 เมษายน 2566 เป็นต้นไปรฟท. ได้เปิดให้บริการรถ Shuttle Bus เส้นทางด่วนพิเศษศรีรัช รับ - ส่งฟรี ไม่เสียค่าใช้จ่าย เพื่ออํานวยความสะดวกในการเดินทางให้กับผู้โดยสาร จากสถานีกลางกรุงเทพอภิวัฒน์ - สถานีกรุงเทพ (หัวลําโพง) ตามนโยบายของนายนิรุฒ มณีพันธ์ ผู้ว่า รฟท. ที่มุ่งมั่นพัฒนาการให้บริการด้านต่าง ๆ แก่ผู้ใช้บริการอย่างต่อเนื่อง ให้เกิดความสะดวก รวดเร็ว และปลอดภัย
ทั้งนี้ ผู้โดยสารสามารถใช้บริการขึ้นรถ Shuttle Bus ได้ที่ป้ายรถเมล์สถานีรถไฟกรุงเทพ (หัวลําโพง) และประตู 12 สถานีกลางกรุงเทพอภิวัฒน์ เริ่มตั้งแต่เวลา 05.00 - 21.00 น. เป็นประจําทุกวัน โดยในชั่วโมงเร่งด่วน เวลา 05.00 - 09.00 น. และเวลา 16.00 - 18.00 น. รถ Shuttle Bus จะออกทุก ๆ 15 นาที
นอกจากนี้ ผู้โดยสารสามารถเดินทางเชื่อมต่อไปยังสถานีกลางกรุงเทพอภิวัฒน์ ด้วยระบบขนส่งสาธารณะอื่น ๆ ได้ อาทิ ขบวนรถไฟชานเมืองที่ให้บริการเดินรถเข้า - ออกสถานีกรุงเทพ (หัวลําโพง) จํานวน 26 ขบวนต่อวัน ให้บริการตั้งแต่เวลา 04.15 - 20.17 น. หรือรถไฟฟ้าสายสีน้ําเงิน จากสถานีกลางกรุงเทพอภิวัฒน์ - สถานีกรุงเทพ (หัวลําโพง) เริ่มให้บริการตั้งแต่เวลา 06.00 - 24.00 น. โดยสอบถามตารางเวลารถ หรือข้อมูลเพิ่มเติมได้ที่ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีต่างชาติเชื่อมั่น เลือกประเทศไทยเป็นเจ้าภาพจัดการประชุมประจำปีสภาผู้ว่าการธนาคารโลกและกองทุนการเงินระหว่างประเทศในปี 2569  สะท้อนความโดดเด่นของไทยด้านการเงินการคลัง
วันพฤหัสบดีที่ 20 เมษายน 2566
20/04/2566
​โฆษกรัฐบาลเผย นายกฯ ยินดีต่างชาติเชื่อมั่น เลือกประเทศไทยเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศในปี 2569  สะท้อนความโดดเด่นของไทยด้านการเงินการคลัง
และความพร้อมของไทยในการจัดการประชุมระดับโลก
วันนี้ (20 เม.ย. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความยินดีเป็นอย่างยิ่งที่ได้ทราบการรายงานของกระทรวงการคลัง ถึงผลการโหวตลงคะแนนของที่ประชุมสภาผู้ว่าการธนาคารโลกและกองทุนการเงินระหว่างประเทศ (International Monetary Fund: IMF) ซึ่งได้มีมติให้ประเทศไทยเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ (การประชุมประจําปีฯ) ปี 2569 เนื่องจากประเทศไทยมีความพร้อม ในการจัดการประชุมในระดับโลกในทุก ๆ ด้าน ทั้งสถานที่จัดการประชุม โรงแรมที่พัก สิ่งอํานวยความสะดวก การคมนาคม สาธารณสุข และความปลอดภัย โดยการประชุมประจําปีฯ ถือว่าเป็นการประชุมด้านเศรษฐกิจการเงินที่สําคัญที่สุดของโลก มีผู้เข้าร่วมประชุม ประกอบด้วย รัฐมนตรีว่าการกระทรวงการคลังจากประเทศสมาชิกของธนาคารโลกจํานวน 189 ประเทศ และผู้ว่าการธนาคารกลางจากประเทศสมาชิก IMF จํานวน 190 ประเทศ รวมทั้งผู้บริหารองค์กรและสถาบันการเงินระหว่างประเทศทั้งภาครัฐและเอกชน ภาคประชาสังคม และนักวิชาการ ซึ่งการประชุมใหญ่ประจําปี มีวัตถุประสงค์เพื่อหารือร่วมกันระหว่างประเทศสมาชิก ธนาคารโลก และ IMF ถึงสถานการณ์เศรษฐกิจการเงินของโลก ปัญหาเร่งด่วนที่เศรษฐกิจโลกกําลังเผชิญอยู่ แนวโน้มเศรษฐกิจโลก การรักษาเสถียรภาพการเงินโลก การขจัดความยากจน การสร้างงาน การแก้ไขปัญหาการเปลี่ยนแปลงสภาพภูมิอากาศ การเปลี่ยนผ่านไปสู่เศรษฐกิจดิจิทัล ตลอดจนการสร้างความร่วมมือระหว่างประเทศสมาชิกเพื่อส่งเสริมการเจริญเติบโตทางเศรษฐกิจและการพัฒนาอย่างยั่งยืน
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมว่า การประชุมประจําปีฯ มีกําหนดจัดในเดือนตุลาคมของทุกปี โดยในปี 2566 ราชอาณาจักรโมร็อกโกจะเป็นเจ้าภาพจัดการประชุมประจําปีฯ และในปี 2567 และ 2568 การประชุมประจําปีฯ จะจัดขึ้น ณ กรุงวอชิงตัน ดี. ซี. สหรัฐอเมริกา และจะเวียนให้ประเทศสมาชิกเป็นเจ้าภาพจัดการประชุมทุก ๆ 3 ปี ตามธรรมเนียมปฏิบัติ โดยประเทศไทยได้เคยเป็นเจ้าภาพจัดการประชุมประจําปีฯ ไปแล้ว 1 ครั้ง เมื่อปี 2534 ณ กรุงเทพมหานคร
“การเป็นเจ้าภาพจัดการประชุมประจําปีฯ ปี 2569 จะเป็นการแสดงบทบาทนําของประเทศไทยในการสนับสนุนการดําเนินงานของสถาบันการเงินระหว่างประเทศ และเป็นโอกาสสําคัญของประเทศไทยในการเสริมสร้างความร่วมมือทางเศรษฐกิจการเงินทั้งในระดับทวิภาคีและพหุภาคี ส่งเสริมนโยบายและทิศทางการพัฒนาที่เป็นประโยชน์ต่อประเทศ รวมทั้งเป็นการแสดงศักยภาพและความพร้อมของประเทศไทยในการเป็นเจ้าภาพจัดการประชุมระหว่างประเทศ โดยในช่วงเวลาการประชุมดังกล่าวจะมีการประชุมคู่ขนานต่าง ๆ ที่สําคัญระหว่างประเทศสมาชิก กลุ่มประเทศ และสถาบันการเงินชั้นนําระหว่างประเทศ โดยคาดว่าจะมีผู้เข้าร่วมการประชุมจากทั่วโลกประมาณ 12,000 คน ซึ่งจะก่อให้เกิดกิจกรรมทางเศรษฐกิจในระดับประเทศและระดับท้องถิ่นที่เกี่ยวเนื่องจากการประชุมดังกล่าว” นายอนุชา กล่าว ///